Distribuiti mai departe...

















O nouă zi, alți jurnaliști ruși întorși de pe Aeroportul Chișinău. După ce acum câteva zile jurnalista rusă Irada Zeinalova a fost întoarsă la Moscova, iar ulterior a ajuns la Chișinău, la invitația personală a șefului statului, Poliția de Frontieră a interzis intrarea în Moldova pentru doi jurnaliști de la canalul de televiziune RTVI din Federația Rusă.

Jurnalista Mariana Minscher și colegul acestuia au fost întorși de pe Aeroportul Chișinău noaptea trecută, pe motiv că nu au putut justifica scopul vizitei în țara noastră. Conform postului de televiziune RTVI, aveau programat un interviu cu șeful statului, Igor Dodon.

Citește și: Încă o jurnalistă rusă, întoarsă de pe Aeroportul Chişinău! E vorba de fosta prezentatoare „Pervîi Kanal” Irada Zeinalova

„Doi cetățeni ai Federației Ruse nu au fost autorizați să intre în Republica Moldova, deoarece nu au putut confirma scopul vizitei. La controlul vamal, aceștia au spus că au programată o întâlnire cu șeful statului, pentru realizarea unui interviu, dar nu au putut confirma aceasta”, a declarat serviciul de presă al Poliției de Frontieră.

Citește și: (VIDEO) Jurnalista rusă invitată de Dodon la Chişinău, prinsă cu minciuna; Doar 1 milion de moldoveni locuiesc permanent în Republica Moldova

Astfel, cei doi jurnaliști au fost urcați într-o cursă obișnuită și trimiși la Moscova.

În septembrie 2017, jurnalista Daria Aslamova a fost expulzată din ţară în momentul în care a aterizat la Chişinău cu un zbor din Bucureşti. Aceasta venea la Chişinău pentru un interviu cu preşedintele Igor Dodon, având şi acordul în scris al acestuia. În aeroport însă aceasta era aşteptată de câteva persoane înarmate care, potrivit publicaţiei „Komsomoliskaya Pravda”, aveau o poză cu jurnalista, după care au târât-o şi urcat-o forţat într-un avion spre Bucureşti.

Vedeţi şi: Dodon tună şi fulgeră după ce o jurnalistă rusă care urma să-i ia un interviu a fost întoarsă la Moscova: „Şovinii rusofobi” din birourile guvernamentale pun în pericol întâlnirea cu Putin

În noiembrie 2017, producătorul VGTRK, Marina Safronova, și jurnalistul postului de televiziune „Zvezda”, Alexei Samoliotov, au fost întorși de pe Aeroportul Chișinău pentru că nu şi-ar fi putut confirma scopul vizitei, declarând că sunt într-o vizită privată.

Vedeţi şi: Jurnaliști de la „Rossia 1″ şi „Zvezda”, întorși de pe Aeroportul Chișinău